མ་དག་པའི་སྦྱིན་པ་སོ་གཉིས།

མ་དག་པའི་སྦྱིན་པ་སོ་གཉིས།    
བསད་ཤ་དུག་དང་མཚོན་ཆ་ཆང་།  །གཞན་ནོར་མཛའ་ལ་སྟེར་བ་དང་།  །ཕྱིས་ནས་རྙེད་ཕྱིར་དམན་པ་རྣམས།  །བོར་ནས་ཕྱུག་པོ་རྣམས་ལ་སྟེར།  །མཐུ་དང་འཇབ་བུ་གཡོ་ཐབས་ཀྱིས།  །ནོར་བླངས་དགེ་བ་བྱེད་པ་དང་།  །གཞན་གྱིས་བཏབ་པ་སྦྱིན་པ་དང་།  །ལོག་ལྟ་མ་དད་ཕན་བཏག་ལེན།  །མེ་ཆུ་རྒཡལ་སྟེར་འཇིགས་ཕྱིར་ཏེ།  །བསྡུ་ཕྱིར་བསྟོད་ཕྱིར་རོལ་མོ་མཁན།  །སྐར་མཁན་ནད་ཕྱིར་སྐྱོངས་ནས་སྟེར།  །རྣམ་སྨིན་རང་ཉིད་ལང་ཚོ་རྒས།  །ན་དང་འཆི་ཚེ་བསྐུལ་ནས་མཆོད།  །ཡུལ་གཞན་གྲགས་ཕྱིར་ཕོད་བསྟན་ཕྱིར།  །བུད་མེད་ཕྱིར་དང་བུ་མེད་ཕྱིར།  །འདི་དག་མ་དག་སྦྱིན་པ་འོ།  །ཞེས་པ་སྟེ།  དྲང་སྲོང་རྒྱས་པས་ཞུས་པའི་མདོ་ལས།  ༡.བསད་ཤ་དང་།  ༢.དུག་དང་།  ༣.མཚོན་ཆ།  ༤.ཆང་། ༥.གཞན་ནོར་མཛའ་ལ་སྟེར་བ།  ༦.ཕྱིས་ནས་རྙེད་ཕྱིར།  ༧.དམན་པ་བོར་ནས་ཕྱུག་པ་རྣམས་ལ་སྟེར།  ༨.མཐུ་དང་།  ༩.འཇབ་བུ།  ༡༠.གཡོ་ཐབས་ཀྱི་ནོར་བླངས་དགེ་བ་བྱེད་པ།  ༡༡.གཞན་གྱིས་བཏབ་པ་སྦྱིན་པ་དང་།  ༡༢.ལོག་ལྟ།  ༡༣.མ་དད།  ༡༤.ཕན་བཏག  ༡༥.ལེན།  ༡༦.མེ། ༡༧.ཆུ། ༡༨.རྒྱལ་སྟེར། ༡༩.འཇིགས་ཕྱིར་སྟེ།  ༢༠.བསྡུ་ཕྱིར།  ༢༡.བསྟོད་ཕྱིར།  ༢༢.རོལ་མོ་མཁན།  ༢༣.སྐར་མཁན།  ༢༤.ནད་ཕྱིར་སྨན་པ་སྐྱོངས་ནས་སྟེར།  ༢༥.རྣམ་སྨིན།  ༢༦.རང་ཉིད་ལང་ཚོ་རྒས།  ༢༧.ན་དང་།  ༢༨.འཆི་ཚེ་བསྐུལ་ནས་མཆོད།  ༢༩.ཡུལ་གཞན་གྲགས་ཕྱིར།  ༣༠.ཕོད་བསྟན་ཕྱིར།  ༣༡.བུད་མེད་ཕྱིར།  ༣༢.བུ་མེད་ཕྱིར།  འདི་དག་མ་དག་སྦྱིན་པའོ།  །